open-index/open-wikipedia-markdown huggingface dataset:
על טבע האדם

ממוזער|עטיפת הספר בשפת המקור
**על טבע האדם** (באנגלית: **On Human Nature**) הוא ספר פילוסופיה מאת רוג'ר סקרוטון, העוסק ברעיון "מותר האדם מן הבהמה". הספר מתעמת עם תפיסות רדוקציוניסטיות הרואות באדם סוג של "חיה מחוכמת" ומוכיח את האיכויות הייחודיות של המין האנושי, לטוב ורע.

הספר יצא לאור באנגלית בשנת 2017 בהוצאת אוניברסיטת פרינסטון.

בינואר 2019 יצא לאור תרגום לעברית של הספר מאת שמעון בוזגלו, בהוצאת המרכז האקדמי שלם.

## הספר
תוכן הספר מחולק לארבעה פרקים:
#המין האנושי.
#יחסי אנוש.
#החיים המוסריים.
#חובות קדושות.

הספר נכתב בעקבות הרצאות שהעביר רוג'ר סקרוטון באוניברסיטת פרינסטון בשנת 2013, שעסקו מחד באוזלת ידן של תאוריות אבולוציוניות לרבות חוסר האפשרות להבחין מנקודת מבטן בין איכויות שונות של הנאה, ובמקביל הציעו אלטרנטיבה פילוסופית מגובשת על ייחודו של האדם. בניגוד למרבית ספריו של סקרוטון, **על טבע האדם** מתייחד בהפרכת תאוריות מנוגדות ובמבנה הלוגי שלו.

בפרק הראשון מתפתחת ומתבססת ההבנה לפיה התופעות האנושיות: האומנות, הצחוק, האינטימיות ובפרט המוסר, נוצרות ומתעצבות מתוך מערכות קשרים בין-אישיים. כך מסביר סקרוטון כי האדם, הוא יותר מאשר "בעל חיים משוכלל": הוא "איש" (person) המתייחד במודעות עצמית והיכולת לפתח קשרים בין אישיים ואלו המבדילים אותו מבחינה קטגורית בעלי החיים. לפי גישה זו, הכחשה או התעלמות מכך שייחודו של האדם הוא שמאפשר לו לפתח רוחניות ומוסר מעבר להישרדות הבסיסית תוביל להרס וחורבן: .

בפרקים הבאים גישה זו מפותחת בצורה לוגית ומתעמת עם גישות פילוסופיות שונות, כגון שיטתם של פיטר סינגר ושל דרק פרפיט. לצד שלילת גישות אלו, מובהרת חשיבות הדת והתרבות והדת: .

הפרק האחרון כולל ביקורת על הגישה לפיה "מוסריות היא סך כל כללים קבועים שנקבעו על פי החברה", אשר מתעלמת מההיבט הגופני המגוּלם (embodied) של היצור האנושי שבלעדיו לא ניתן להבין אהבת הורים לצאצאיהם אמפתיה כלפי הסובל ותופעות דומות. את סוגיה זו סקרוטון מסכם כי "המוסריות המחולנת של הקונצנזוס הליברלי אינה מספקת כדי להתמודד עם הרגשות המיניים שלנו".

הספר מסתיים בדיון על מושג הרֶשע, מציג את האופן המסולף שבו תיארה חנה ארנדט את אדולף אייכמן כ"פקיד הדואג לעצמו" ולא כ"שונא פתולוגי של יהודים" כדוגמה למקום אליו עלולים להתדרדר וכולל הבחנה בין האיש "הרע" (bad) — שאפשר לחנך ולשפר — לבין האיש "הרשע" (evil) — שאינו ניתן לתיקון.

יהודה ויזן מסכם את הספר: שרטוט תמציתי הכולל את השקפת העולם השמרנית וההומנית של רוג'ר סקרוטון, ומהווה "מנת חמצן של ממש לכל מי שקץ בשיח הפוסט־מודרני הבלתי נלאה".

## ראו גם
* מסכת על טבע האדם
* אוניברסלים אנושיים

## קישורים חיצוניים

* הפרק הראשון בספר 
* , המחבר רוג'ר סקרוטון בהרצאה על הספר 
* 
* 

## הערות שוליים

קטגוריה:חיבורים פילוסופיים
קטגוריה:פילוסופיה של הנפש
קטגוריה:ספרי עיון
קטגוריה:ספרי הוצאת שלם
קאדילק סדרה 60

**קאדילק סדרה 60** (באנגלית: **Cadillac Series 60**) היא מכונית סלון תוצרת חטיבת הרכב היוקרתי קאדילק, חברת בת של ג'נרל מוטורס האמריקאי, אשר יוצרה בין השנים 1936–1938 בארצות הברית.

## תצורות "קאדילק סדרה 60
* 4 דלתות -סלון.
* 2 דלתות - קופה (2/4 מושבים).
* 4 דלתות - קבריולה.
* 2 דלתות - קבריולה.

## "קאדילק סדרה 60"
* 4 דלתות (דגם סדאן).
* 5 נוסעים (דגם סדאן).
* מנוע קדמי.
* סוג הנעה: הנעה אחורית.

### מחיר
* מחיר דגמי "קאדילק סדרה 60" בשנת 1936 נע בין 1,645 - 1,725 דולר (בארצות הברית).
* מחיר דגמי "קאדילק סדרה 60" בשנת 1937 נע בין 1,445 - 1,885 דולר (בארצות הברית).
* מחיר דגמי "קאדילק סדרה 60" בשנת 1938 נע בין 1,695 - 2,215 דולר (בארצות הברית).

### יחידות שיוצרו
* בשנת 1936 יוצרו 6,712 יחידות.
* בשנת 1937 יוצרו 7,003 יחידות.
* בשנת 1938 יוצרו 2,052 יחידות.

## תמונות

קובץ:Cadillac 1937 Series 60 Four-Door Touring Sedan.jpg | "קאדילק סדרה 60", שנת 1937
קובץ:Cadillac 1937 Series 60 Front End View.jpg | "קאדילק סדרה 60", שנת 1937
קובץ:1937 Cadillac Series 60 (14177367028).jpg  | "קאדילק סדרה 60", שנת 1937
קובץ:Cadillac Series 37-6027 Sport Coupe 1937.jpg | "קאדילק סדרה 60", שנת 1937 - קופה
קובץ:Cadillac V8(1936), Dutch license registration AH-75-44 pic4.JPG | "קאדילק סדרה 60", שנת 1936 - קופה
קובץ:Cadillac 37 60 Convertible Coupe 1937.jpg  | "קאדילק סדרה 60", שנת 1937 - קבריולה
קובץ:Cadillac 37 60 Convertible Coupe 1937 2.jpg | "קאדילק סדרה 60", שנת 1937 - קבריולה


## ראו גם
* קאדילק
* קאדילק סדרה 61
* קאדילק סדרה 65

## קישורים חיצוניים

* 

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:מכוניות קופה
סדרה 60
קטגוריה:דגמי מכוניות שהושקו ב-1936
קטגוריה:מכוניות אמריקאיות
מסכת כותים

**מסכת כותים** היא חיבור הנמנה עם המסכתות הקטנות. המסכת מכילה שני פרקים העוסקים בדינים של הכותים בנושאים שונים, כגון נאמנותם בענייני כשרות ועוד.

## אזכורים בתלמוד ובראשונים
מסכת כותים לא נזכרה כלל בכל התלמוד, ובראשונים ישנו אזכור יחידי בחידושי הרמב"ן 

## מהדורות ופירושים
את מסכת כותים הדפיס לראשונה בשנת תקס"ה בליוורנו החיד"א בספרו "מראית עין", על פי כתב יד שהיה בידו. לאחר מכן נדפסה המסכת על ידי רבי יהודה נג'אר בספרו "שמחת יהודה". הוא חילק כל פרק להלכות, והוסיף פירוש על המסכת בשם "חגי יהודה".

בשנת תרי"ט נדפסה המסכת ביחד עם שבע מסכתות קטנות כחלק ממהדורת הש"ס בדפוס זיטומיר. הדפסה זו נעשתה כמעט ללא שינויים. בשנת תר"מ נדפסה המסכת בדפוס וילנא בתוספת מראה מקומות והערות נוספות.

הרב חיים קניבסקי הדפיס בשנת תשכ"ה פירוש קצר בשם "מצרף" להבנת המסכת, ופירוש בשם "מטהר", הכולל פלפולים ואריכות בנושאי המסכת.

## קישורים חיצוניים

**מסכת כותים**
* מסכת כותים בהוצאת מכון יד הרב הרצוג.

**פירושים**
* אוריה גן, מסכת כותים: נוסח הלכה, ופרשנות, אוניברסיטת בן- גוריון בנגב, כסלו תשס"ט/ דצמבר 2008.

* יד ישראל פירוש על מסכת כותים מאת ישראל זעליגמאן באתר אוצר החכמה.

## הערות שוליים

כותים
תחנת גשר לונדון

**תחנת גשר לונדון** (באנגלית: **London Bridge station**) היא תחנת רכבת מרכזית בדרום-מזרח לונדון. התחנה הממוקמת על הגדה הצפונית של נהר התמזה בסמוך לתחנת רחוב קנון היא תחנת הרכבת העתיקה ביותר במרכז העיר לונדון. התחנה היא אחת משתי התחנות של הקו הראשי של לונדון והיא התחנה הרביעית בעומסה בלונדון עם יותר
מחמישים מיליון נוסעים בשנה. התחנה מורכבת משני אזורים: תחנה של הרכבת התחתית של לונדון ותחנה נוספת של רכבות פרווריות ובינעירוניות. בתחנת הרכבת התחתית עוברים הקווים קו ג'וביילי וקו נורת'רן. התחנה מורכבת מ־15 רציפים ומעוד 4 רציפים של הרכבת התחתית של לונדון.

## מידע על התחנה
תחנת גשר לונדון היא אחת מ-19 תחנות הרכבת בריטניה שמנוהלות על ידי רשת הרכבות הלאומית. בתחנה יש אולם כרטיסים אחד, הכניסה הראשית והוותיקה של התחנה ממוקמת ברחוב Tooley. כניסות אחרות נמצאות גם ברחוב בורו וסביב לכניסה הראשית. התחנה היא אחת משני הטרמינלים המרכזיים בלונדון דרומית לנהר התמזה, השנייה היא תחנת ווטרלו.

הכניסה לתחנת הרכבת התחתית מתבצעת מתוך התחנה אך ישנה עוד כניסה מרכזית פחות דרך הרחוב. מספר קווי אוטובוס עוצרים בסמוך לתחנה ושלושה קווי מעבורת עוצרים גם הם בסמוך לתחנה.

## קישורים חיצוניים

* 
* 

## הערות שוליים

גשר לונדון
קטגוריה:תחנות רכבת בניהול נטוורק רייל
יחסי ארמניה–מונקו

**יחסי ארמניה–מונקו** הם היחסים הדיפלומטיים הרשמיים שבין **[[ארמניה|רפובליקת ארמניה]]** לבין **[[מונקו|נסיכות מונקו]]**.

## סקירה כללית
בין רפובליקת ארמניה לבין נסיכות מונקו קיימים יחסים דיפלומטיים רשמיים ומלאים אשר כוננו ב-15 באוקטובר 2008. בין שתי המדינות נחתם הסכם כינון יחסים באותו התאריך מה שרשמית אישר את היחסים בין שתי המדינות.

## יחסים כלכליים

## נציגויות דיפלומטיות
* מונקו אינה מיוצגת בארמניה, הן בדרג השגרירות והן בדרג הקונסולרי.
* ארמניה אינה מיוצגת במונקו, הן בדרג השגרירות והן בדרג הקונסולרי. המקום בו ניתנים שירותים קונסולריים לתושבי מונקו הוא שגרירות ארמניה בפריז, בירת צרפת.

## קישורים חיצוניים

* Bilateral Relations - Monaco, באתר משרד החוץ הארמני

קטגוריה:ערכים ללא קטגוריות פיזיות - יחסי חוץ
בזיליקת סנטי פיליפו אה ג'אקומו

**בזיליקת סנטי פיליפו אה ג'אקומו** (באיטלקית: **Basilica dei Santi Filippo e Giacomo**) היא בזיליקה קתולית הממוקמת בעיר קורטינה ד'אמפצו באיטליה.

הבזיליקה נבנתה בין 1769 ל-1775, בסגנון בארוק, ועוצבה על ידי הארכיטקט ג'וזף פרומפרג.

באתר הבזיליקה שכנו שתי כנסיות במאות ה-13 ו-16. היא מוקדשת לשליחים פיליפוס הקדוש וג'אקומו, ומהווה המבנה המרכזי של קהילת דאנרי  בעיר.

## קישורים חיצוניים

*  

קטגוריה:איטליה: בזיליקות
קטגוריה:מבני בארוק
קטגוריה:ונטו
הדסון גרייטר אייט

**הדסון גרייטר אייט** (באנגלית: **Hudson Greater Eight**) היא מכונית סלון מתוצרת יצרנית הרכב האמריקאית **Hudson Motor Car Company**  אשר יוצרה בין השנים 1931–1932 בארצות הברית.

## תצורות

* 4 דלתות - סדאן.
* 2 דלתות - קופה.
* 2 דלתות - רודסטר קבריולה (2 מושבים + 2 מושבים צרים נשלפים מתא המטען האחורי).

## "הדסון גרייטר אייט"

* בשנת 1931 יוצרו 22,250 יחידות, בשנת 1932 יוצרו פחות מ-8,000 יחידות.
* 4 דלתות (דגם סדאן).
* 7 מושבים בדגם קבריולה מסדרת Serie U.
* מנוע קדמי.
* מנוע בנזין.
* מנוע הנעה אחורית.
* שלדות רכב: - 3,023 מ"מ (מסדרת Serie T), 3,200 מ"מ (מסדרת Serie U).
* בלמים: ארבעה בלמים מכניים.
* מתליים: קפיץ עלים אליפטיים ב-2 הסרנים.
* מצמד - אנטומי סלקטיבי.
* בשנת 1932 עבר דגם "הדסון גרייט אייט" מתחת פנים קלה שכללה שיפוע מדרון גדול יותר של השמשה הקדמית.

## ראו גם
* הדסון יוטיליטי קופה
* הדסון ג'ט

## קישורים חיצוניים

* 
* 

## הערות שוליים

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1931
קטגוריה:מכוניות אמריקאיות
קרייג תומאס

**קרייג ליילי תומאס** (באנגלית: **Craig Lyle Thomas**; 17 בפברואר 1933 — 4 ביוני 2007) היה פוליטיקאי אמריקאי שכיהן כחבר הסנאט של ארצות הברית מטעם מדינת ויומינג בשנים 1995–2007, מטעם המפלגה הרפובליקנית. בסנאט נחשב תומאס מומחה לחקלאות ופיתוח כפרי. הוא אייש תפקידי מפתח במספר סוכנויות ממשלתיות, כולל תקופת כהונה ארוכה כסגן נשיא לשכת פדרציית החקלאות האמריקאית בוויומינג (1974-1965). ב-1984 הוא נבחר לבית הנבחרים של ויומינג, שם כיהן עד 1989.

ב-1989 התפטר דיק צ'ייני, נציגהּ היחיד של ויומינג בית הנבחרים של ארצות הברית, כדי להיכנס לתפקידו כמזכיר ההגנה. תומאס זכה במועמדות הרפובליקנית לייצוג ויומינג בבית הנבחרים וזכה בבחירות המיוחדות שנערכו באפריל 1989. הוא נבחר מחדש ב-1990 וב-1992, וב-1994 התמודד לסנאט וזכה בקלות בבחירות. הוא נבחר מחדש ב-2000 וב-2006, לאחר שהביס את המועמדים הדמוקרטיים בשתי מערכות הבחירות עם 70% מקולות הבוחרים.

## ביוגרפיה
תומאס נולד וגדל בעיר קודי שבצפון-מערב ויומינג, בערך 50 קילומטרים מזרחית לפארק הלאומי ילוסטון. הוריו היו מורים בבתי הספר הציבוריים שהפעילו חוות נופש על שפת נהר הילוסטון במהלך הקיץ. עיסוק המשפחה בתיירות ובמלונאות הביא מאוחר יותר את תומאס לרכוש בית מלון קטן בעיירה טורינגטון. תומאס בוגר אוניברסיטת ויומינג בלאראמי עם תואר בגידול בעלי חיים. לאחר מכן הוא שירת כקצין בחיל הנחתים של ארצות הברית בשנים 1955–1959 והשתחרר בדרגת קפטן. הוא קיבל תואר במשפטים מאוניברסיטת לה-סאל שפעלה בשיקגו, אך לא מנה אותו באלמה מאטר בביוגרפיות הרשמיות שלו מאוחרות יותר.

בנוסף לעבודתו עם לשכת פדרציית החקלאות, הוא היה המנהל הכללי של מנהל החשמול הכפרי בוויומינג. לאחר חמש שנות כהונה בבית הנבחרים של ויומינג, זכה תומאס בבחירות מיוחדות להחלפת דיק צ'ייני כנציגה היחיד של מדינת ויומינג בבית הנבחרים של ארצות הברית. הוא נבחר מחדש למושב זה ב-1990 וב-1992. ב-1994 התמודד לראשונה אל הסנאט של ארצות הברית, ובבחירות גבר על המושל הדמוקרטי המכהן מייק סאליבן בפער של 20%. הוא נבחר לכהונה שנייה ב-2000 עם רוב בן 74%, אחד הניצחונות עם הרוב הגדול ביותר בהיסטוריה של מדינת ויומינג. בבחירות 2006 נבחר בפעם השלישית והאחרונה לסנאט. במהלך כהונתו בסנאט, ישב תומאס בשולחן הממתקים.

כיו"ר ועדת המשנה לענייני הפארקים הלאומיים של ארצות הברית, ניסח תומאס חקיקה למתן מימון ורפורמות ניהוליות להגנת הפארקים הלאומיים של אמריקה במאה ה-21. זמן קצר טרם יום הבחירות לסנאט בנובמבר 2006 הובהל תומאס לבית החולים ואושפז תחילה בעקבות דלקת ריאות. יומיים לאחר הבחירות ב-2006 הוכרזה כי לוקמיה אובחנה אצל תומאס. הוא עבר באורח מידי טיפול כימותרפיה ולאחר מכן חזר לעבוד בחודש דצמבר, חודש מוקדם מהצפוי. בראשית 2007 אמר תומאס שהוא מרגיש טוב יותר מזה זמן רב, אם כי שב לסיבוב השני של טיפולי כימותרפיה כעבור חודש. ב-4 ביוני הכריעה אותו מחלת הלוקמיה והוא מת במרכז הרפואי הצבאי הלאומי וולטר ריד.

## קישורים חיצוניים

* 
* 

## הערות שוליים

קטגוריה:אמריקאים ילידי ויומינג
קטגוריה:חברי בית המחוקקים של ויומינג
קטגוריה:חברי בית הנבחרים של ארצות הברית מוויומינג
קטגוריה:חברי הסנאט של ארצות הברית מוויומינג
קטגוריה:סנאטורים חברי המפלגה הרפובליקנית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:בוגרי אוניברסיטת ויומינג
קטגוריה:אמריקאים שנולדו ב-1933
קטגוריה:אמריקאים שנפטרו ב-2007
גביע הליגה בכדורסל 2010

**גביע הליגה בכדורסל ל[[עונת 2010/2011 בליגת העל בכדורסל|שנת 2010]]** היא התחרות החמישית להיווסדו של מפעל גביע ווינר סל.

מכבי תל אביב זכתה בגביע ווינר השני שלה, לאחר ניצחון בגמר על הפועל ירושלים.

## רבע הגמר

## חצי הגמר

## הגמר
מכבי תל אביב זכתה בתואר גביע הווינר השני שלה.

## קישורים חיצוניים
* אלישע שוחט, ספר הכדורסל הישראלי, - עמוד 523
* 

## הערות שוליים

קטגוריה:2010 בישראל: כדורסל
קטגוריה:תחרויות כדורסל ב-2010
קטגוריה:עונות בגביע ווינר סל
מקימי (סדרת טלוויזיה)

**מקימי** היא סדרת דרמה ישראלית בת 5 פרקים, שיצרו נועה ירון-דיין, יובל דיין, תמר מרום, רם נהרי, שהוקרנה ב-HOT3 בשנת 2013.
הסדרה היא עיבוד לספר "מקימי" מאת נעה ירון-דיין. גיבורת הסדרה היא עלמה, מנחת טלוויזיה ושדרנית רדיו, שמואסת בהצלחתה ובחיים החילוניים, ומוצאת משמעות בחסידות ברסלב.

## רקע
נועה ירון הייתה מנחת טלוויזיה ושדרנית בגלי צה"ל. באמצע שנות התשעים היא חזרה בתשובה יחד עם בן זוגה יובל דיין, שהיה סטודנט בבית הספר סם שפיגל לקולנוע ולטלוויזיה. בשנת 2007 יצא הספר "מקימי", המבוסס על חוויותיה האישיות של ירון, ובו מתואר סיפורם של שני חוזרים בתשובה, עלמה ובן. תמר מרום, ששירתה יחד עם נעה ירון בגלי צה"ל, קיבלה ממנה עותק של הספר ועיבדה אלמנטים מתוכו לכדי סדרה בת שישה פרקים.

## שחקנים
### דמויות ראשיות
* יעל פוליאקוב – עלמה – כוכבת טלוויזיה, למראית עין נדמה שהכול תקין בחייה ושהיא נמצאת על המסלול המהיר להצלחה גדולה, אבל בפנים היא חווה שבר וריקנות. חייה משתנים כאשר אל הדירה התל אביבית שהיא חולקת עם חברתה הגל"צניקית, מגיע בן, השותף החדש.
* מוקי – בן – שותף החדש של עלמה, סטודנט לקולנוע, מושך, כריזמטי ואפל. עלמה ובן מתאהבים, ועוברים לגור יחד. כאשר ברנר חברו הטוב של בן, מצליח למשוך אותו למפגשים עם חוזר בתשובה בשם דניאל עולמו מתהפך.
* אלישע בנאי – ברנר – חבר של בן מהצופים. בטלן סטלן שמח, היפראקטיבי שקופץ מנושא לנושא. הראשון בין החברים שהתחבר לעניין החזרה בתשובה, אחרי שלקח טרמפ את דניאל, שהופך למורה הרוחני של כולם. ברנר מלא כוונות טובות, ידידותי מאוד (לפעמים יותר מידי), חבר טוב, בחור חיובי.
* עלמה זוהר – מיקה – חוזרת בתשובה, חלק מהחבורה של דניאל, המורה של עלמה ובן. חזרה בתשובה באמצע שנות השמונים יחד עם בן זוגה (היום בעלה), עדי. לפני שחזרה בתשובה הייתה סוג של היפית וטיילה בעולם. כיום היא חסידת ברסלב, גרה ביישוב חרדי בשטחים ומגדלת שישה ילדים.

### דמויות משנה
* רן שריג – גור
* שמרית לוסטיג – נוגה
* שי אביבי – דדי
* רני בלייר – אבא של בן
* יאנה יוסף – נטע
* איתי שור – ג'וני
## לקריאה נוספת
* נועה ירון-דיין, **[[מקימי]]**, עם עובד בשיתוף מפעל קסת לספרות ביכורים, 2007.

## קישורים חיצוניים

* 
* 
* 
* 

## הערות שוליים

קטגוריה:סדרות דרמה ישראליות
קטגוריה:סדרות טלוויזיה המבוססות על ספרים
Not Fair

**Not Fair** (בעברית: **לא הוגן**) הוא סינגל שהוקלט על ידי הזמרת-יוצרת הבריטית לילי אלן, מתוך אלבומה השני, It's Not Me, It's You. השיר יצא לאור ב-20 במרץ 2009, כסינגל השני מתוך האלבום.

עם יציאתו נכנס השיר אל המקום הראשון במצעד של מדיה פורסט, והחמישי במצעד הסינגלים הבריטי.

## רקע וכתיבה
השיר נכתב על ידי לילי אלן עצמה, ביחד עם גרג קורסטין שהפיק את השיר לבדו. איגוד תעשיית ההקלטות הבריטי העניק לשיר את מעמד הזהב על סך מכירות של 450,000 עותקים בבריטניה בלבד, מה שהופך אותו לאחד משיריה הנמכרים ביותר של אלן במדינה.

בסמוך לצאתו על השיר לרשת הזרמת המדיה ספוטיפיי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי לילי אלן
קטגוריה:שירים באנגלית
קטגוריה:שירים שנכתבו על ידי לילי אלן
קטגוריה:שירים שהופקו על ידי גרג קורסטין
קטגוריה:וידאו קליפים שבוימו על ידי מלינה מצוקס
קטגוריה:שירים על מיניות
קטגוריה:שירי פלטינה כפולה בממלכה המאוחדת
ברוך הגר (סופר יידיש)

**ברוך הגר** (ביידיש: **האגער**; 2 בינואר 1898, צ'ודי (בוקובינה) – 2 ביוני 1985, בואנוס איירס) היה סופר יידי.

## קורות חיים
הגר נולד בעיירה צ'ודין (או צ'ודיי ) בבוקובינה במחוז צ'רנוביץ ליעקב יצחק דוד הגר שכיהן כרב בעיירת הולדתו וכאדמו"ר בסטורוז'ינץ. אביו היה בנו של האדמו"ר השני מוויז'ניץ – רבי ברוך הגר. אמו הייתה בת האדמו"ר רבי יששכר בעריש מדולינה.

עד גיל 15 התחנך במוסדות לימוד מסורתיים. בעשר השנים הבאות הוא למד בווינה. מ-1933 התגורר בבוקרשט שם החל בפרסום יצירותיו בעיתונות היידיש ובהדפסת ספריו. בזמן מלחמת העולם השנייה גורש למחנה עבודה בטרנסניסטריה. בסוף המלחמה חזר לבוקרשט. מסוף שנת 1947 ועד קיץ 1952 שהה בצרפת. אז עבר להתגורר בבואנוס איירס בה גר עד פטירתו. בבואנוס איירס היה חבר ועדת התרבות של הקהילה היהודית המקומית. בכל מקום שם התגורר היה פעיל בחוגי ספרות היידיש ופרסם ספרים ומאמרים ספרותיים בכתבי עת. עיקר יצירותיו התבססו על זיכרונות ילדותו וזיכרונות ממשפחתו המיוחסת על חיי החסידים ורבניהם.

הגר פרסם מאמרים בכתבי העת היידיים הבאים: בוקארעשטר זאמלביכער (בוקרשט), קיום (פריס), צוקונפט  (ניו יורק), די גאלדענע קייט (תל אביב).

נפטר בבואנוס איירס, בי"ג בסיון תשמ"ה -2 ביוני 1985 בגיל 87.

ארכיונו מופקד במחלקת הארכיונים בספרייה הלאומית בירושלים 

## ספריו
*אויפן וועג, בוקרשט, 1946
*אויף דער קאטש, בוקרשט, 1947
*מלכות - חסידות, בואנוס איירס, 1955
*אין גאולה-אוּם רוּה, תל אביב, 1969

## לקריאה נוספת
* חיים לייב פוקס, (בתוך) לעקסיקאן פון דער נייער יידישער ליטעראטור, ניו יורק, כרך 3, עמ' 3

## קישורים חיצוניים
* ספריו בארכיון האינטרנט
* 

## הערות שוליים

קטגוריה:סופרי יידיש רומנים
קטגוריה:סופרי יידיש ארגנטינאים
קטגוריה:עיתונאי יידיש רומנים
קטגוריה:עיתונאי יידיש ארגנטינאים
ברוך
קטגוריה:יהודים ארגנטינאים
קטגוריה:ניצולי השואה: רומניה
קטגוריה:מהגרים לארגנטינה
קטגוריה:ילידי 1898
קטגוריה:ארגנטינאים שנפטרו ב-1985
הרכבת התחתית של מילאנו

**הרכבת התחתית של מילאנו** (באיטלקית: **Metropolitana di Milan**) היא מערכת רכבת תחתית להסעת המונים הפועלת במילאנו העיר השנייה בגודלה באיטליה. המערכת המופעלת על ידי חברת "Azienda Trasporti Milanesi" מורכבת מארבעה קווים המזוהים על ידי מספרים וצבעים שונים, עם אורך כולל של 96.8 ק"מ על 106 תחנות הנמצאות בעיקר מתחת לאדמה. בכל יום חול עוברים בתחנה בממוצע כ־1.4 מיליוני נוסעים.

פרישת מערכת הרכבת התחתית מאפשרת גישה לכל אזורי העיר מילאנו ולמרבית פרבריה, וכן קישור למערכי התחבורה הנוספים במטרופולין. במסגרת תוכניות הפיתוח של המערכת מתוכננת פתיחתו של קו חדש והארכתם של קווים קיימים, למתן כיסוי רחב יותר של פרברי העיר, וכן מודרניזציה של תחנות המערכת הישנות והתאמתן לסטנדרטים החדשים.

## סקירה
אף על פי שמערכת הרכבת התחתית של מילאנו קטנה יחסית למערכות אחרות באירופה כמו הרכבת התחתית של לונדון והרכבת התחתית של פריז המפעילות קווים רבים ואלפי תחנות, המערכת במילאנו נבנתה בצורה חכמה שאפשרה את פרישתם של ארבעה קווים בלבד על פני שטח עצום.

## היסטוריה
התכנונים הראשוניים עבור בניית קווי רכבת תחתית במילאנו החלו עוד בשנת 1914 בעקבות ההצלחה והפופולריות של רשתות תחבורה תת-קרקעית בערים אחרות באירופה כמו לונדון ופריז. בשנת 1938 ניתן האישור הסופי לבניית מערכת של 7 קווים, אך התכנון נפסק בשל מלחמת העולם השנייה ומחסור הכספים החמור שבא בעקבותיה.

שנים רבות מאוחר יותר בשנת 1952 הוצע שוב הפרויקט, אך מכיוון שלממשלה לא היה די כסף להשקיע בפיתוח המערכת הציעה הממשלה לחברת "Azienda Trasporti Milanesi" לבנות את המערכת.

## קווים
במערכת הרכבת התחתית של מילאנו פועלים ארבעה קווים:

## תוכניות פיתוח
ממוזער|מפה המציגה את המערכת כולל כל ההרחבות והקו המתוכנן.|טקסט=|290x398 פיקסלים
### הרחבת קווים קיימים
כל קווי הרכבת התחתית הקיימים נמצאים בשנים האחרונות בתהליכי שיפוץ והרחבה משמעותיים.

ישנן תוכניות להאריך את ארבעת קווי הרכבת הקיימים כדי ליצור קישוריות טובה יותר בין הרכבת התחתית לבין שאר אמצעי התחבורה הציבורית במילאנו וסביבותיה. תוכניות אלה כוללת הארכה של הקו M1 ב-4 קילומטרים וחמש תחנות נוספות. הפרויקט כיום בשלבי עבודה מתקדמים. קו M2 יורחב ב-18 קילומטרים ובתשע תחנות. קו M3 יורחב ב-23 קילומטרים ועשר תחנות. וקו M5 אשר הרחבתו היא הפרויקט הגדול ביותר יוארך בשמונה-עשר קילומטרים ושש עשרה תחנות חדשות יתווספו למסלולו.

### קו הרכבת M4
קו M4 נפתח בשנת 2022 בקטע שבין נמל התעופה לינאטה לתחנת הרכבת דטאו. בעתיד יורחב הקו.

## קישורים חיצוניים

*

## הערות שוליים

קטגוריה:מילאנו: תחבורה
מילאנו
טייזן

**טייזן** (באנגלית: **Tizen**) היא מערכת הפעלה לטלפונים חכמים, המבוססת על לינוקס ופותחה על ידי חברת סמסונג.

המערכת הייתה אמורה להתבסס במקור על HTML5, ולהיות כפרויקט המשך ל-MeeGo עבור טלפונים ניידים, אך בסופו של דבר היא נוצרה בהתבסס על ניסיונה הקודם של סמסונג ליצור מערכת הפעלה מבוססת לינוקס למכשירים ניידים – Bada. נעשה בטייזן שימוש בעיקר במכשירים כגון שעונים חכמים וטלוויזיות חכמות.

חלק לא מבוטל ממערכת הפעלה זו הוא בקוד פתוח, אך חלק מהתוכנה גם כולל חלקים שלסמסונג זכות בלעדית עליהם ונמצאים תחת Flora License, נגזרת של רישיון אפאצ'י בגרסה 2.0 המעניק רישיון פטנט ל"פלטפורמות טייזן מאושרות".

## ראו גם
* אנדרואיד

## קישורים חיצוניים

* 

קטגוריה:מערכות הפעלה
קטגוריה:מוצרי סמסונג
Me (יישומון)

**Me** (**מִי**; בתרגום לעברית, "אני") הוא יישומון ישראלי הזמין מאז 2014 למשתמשי אייפון ומערכת ההפעלה אנדרואיד. היישומון מאפשר זיהוי מספרי טלפון בלתי מוכרים, צפייה בשמות ובכינויים שתחתם נשמר המספר במכשירו של המתקשר, ולעיתים אף מזהה שיחות שמהוות "ספאם" (שיחות על הצעות מכירה וכדומה). סיסמת היישומון, שמופיעה גם על הסמליל שלו, היא "Simply see" (בעברית: "פשוט לראות").

היישומון פותח על ידי איתי וגיל נפתלי. פיתוחו הראשוני נמשך כשבוע.

המידע בתוכנה נלקח באמצעות שימוש במאגר אנשי הקשר של כל משתמש ב-Me. מידע על מספרי ספאם מגיע מדיווחים של משתמשי היישומון.

היישומון הפך פופולרי בישראל, וברחבי העולם הגיע למעל ל-5,000,000 הורדות במכשירי אנדרואיד. "Me" זמין כיום ב-9 שפות שונות: אנגלית, עברית, ערבית, סינית, ספרדית, גרמנית ושוודית.

## ראו גם
* שיחה מזוהה
* Truecaller

## קישורים חיצוניים
* 
* 
*  
* כפיר אבוטבול, Me – איך קראת לי? – הכר את האפליקציה, באתר "גלקסיית המחשבים", 13 בפברואר 2015

## הערות שוליים
קטגוריה:טלפוניה בישראל
קטגוריה:אמצעי זיהוי
קטגוריה:יישומונים
קטגוריה:תוכנות שהושקו ב-2014
קטגוריה:ישראל: המצאות
מרגוט אסקנס

**מרגוט אסקנס** (בגרמנית: **Margot Eskens**; 12 באוגוסט 1939 – 4 באוגוסט 2022) הייתה זמרת גרמנייה.

## ביוגרפיה
אסקנס נולדה בעיירה דירן שבנורדריין-וסטפאליה, גרמניה, היא למדה להיות סייעת לרופא שיניים.

ב-1954 זכתה בתחרות כישרונות של פולידור רקורדס, וחתמה על חוזה עם החברה. ב-1955 יצא להיטה הראשון "Ich möchte heut ausgehn" (אני רוצה לצאת היום), ב-1956 ו-1957 הוציאה להיטים נוספים. 

ב-1961 שיחקה בסרט "Auf Wiedersehen" לצד אלקה זומר. ב-1962 השתתפה בתחרות "Deutscher Schlager-Festspiele" לבחירת הזמר שייצג את גרמניה המערבית באירוויזיון וסיימה במקום השלישי. ב-1966 נבחרה באופן פנימי לייצג את גרמניה באירוויזיון 1966 וסיימה במקום העשירי.

במהלך הקריירה שלה היא מכרה מעל 40 מיליון אלבומים. בנוסף היא השתתפה במספר סדרות וסרטי טלוויזיה.

נפטרה ב-4 באוגוסט 2022.

## קישורים חיצוניים

קטגוריה:זמרות גרמניות
קטגוריה:שחקניות קולנוע וטלוויזיה גרמניות
קטגוריה:נציגי גרמניה באירוויזיון
קטגוריה:משתתפי אירוויזיון 1966
קטגוריה:גרמניות שנולדו ב-1939
קטגוריה:גרמנים שנולדו ב-1939
קטגוריה:גרמניות שנפטרו ב-2022
קטגוריה:גרמנים שנפטרו ב-2022
פס אקרובטיקה

[ממוזער|ביצוע של [ג'ורדן רמוס במסגרת תחרות בריטית]]
**פס אקרובטיקה** (ידוע גם כ"טמבלינג". באנגלית: **Tumbling**) הוא ענף התעמלות לא אולימפי, המשלב בין יכולות גבוהות מתרגילי קרקע לבין אלו של טרמפולינה. בפס אקרובטיקה, מתעמלים מבצעים תרגיל הכולל סדרה של קפיצות על מזרן באורך של כ-25 מטר שבסופו משטח נחיתה.

תחרויות פס אקרובטיקה במשחקים האולימפיים נערכו פעם אחת בלבד, בלוס אנג'לס 1932. בשנים 1974 עד 1998, תחרויות אליפות העולם בפס אקרובטיקה נכללו כחלק מאליפות העולם באקרובטיקה והחל מסוף שנות האלפיים נערכות אליפויות עולם ייעודיות לפס אקרובטיקה.

## חוקי תחרויות
התחרות בפס אקרובטיקה מתקיימת על מסלול המורכב ממשטח הרצה באורך 10 מטר, מזרן פיברגלס באורך של כ-25 מטר וברוחב של שני מטר, כשבסופו משטח נחיתה באורך 6 מטר לפחות.
ביצוע אחד לאורך המסלול נקרא "פס".

על המתעמלים בדרג סניור לבצע שני פסים הכוללים 8 אלמנטים לכל פס:
* **פס חלק** – פס ראשון המכיל שלוש סלטות שנות ומסתיים בסלטה. יש איסור לבצע בפס סלטה עם בורג בסיבוב של יותר מ-180 מעלות.
* **פס ברגים** – פס שני המכיל שלוש סלטות שנות. שתי סלטות עם 360 מעלות לפחות. מסתיים בסלטה עם 360 מעלות או יותר.

### ניקוד
הציון הסופי לכל פס הוא סכום של שני רכיבי שיפוט:
* **רכיב ביצוע** (execution) – מודד את הדיוק והניקיון של התרגיל. ציון מרבי 30, יורד בהתאם לטעויות.
* **רכיב קושי** (difficulty) – סוכם את דרגות הקושי של כל האלמנטים שבוצעו במהלך התרגיל. אין ציון מרבי.

לפני כל תרגיל מוסרים המאמנים למנהלי התחרות את רשימות האלמנטים שהמתעמלים יבצעו.

### ענישה
השופטים עלולים להפחית מהציון "נקודות עונש" (penalty) מסיבות כגון:
* ביגוד שאינו עומד בדרישות.
* חבישה שאינה בצבע גוף.
* אי הגשת כרטיסיית האלמנטים בזמן או כראוי.

## פס אקרובטיקה בישראל
בישראל מתקיימות התחרויות בפס אקרובטיקה על מזרן אייר פלור.

התחרויות בארץ מתחלקות לשלושה מסלולים :
* **מסלול הליגה** (לאומי בלבד) – מחולק ל-5 דרגות גיל: 8–9, 10–11, 12–13, 14–15, 16+. בכל דרגה מספר מינימום האלמנטים הנדרש עולה.
* **מסלול בינלאומי (Age Group)** – מחולק ל-5 דרגות גיל: 9–10, גילאי 11–12, גילאי 13–14, גילאי 15–16, גילאי 17–21. במסלול זה מתקיימות תחרויות על פס קצר (15 מטר), או על פס ארוך (25 מטר).
* **מסלול בינלאומי ג'וניור/סניור** – מחולק לשתי רמות גיל: ג'וניור (גילאי 13–16), וסניור (17 ומעלה). התחרויות במסלול זה מתבצעות בהתאם לחוקה של התאחדות ההתעמלות הבין-לאומית.

## קישורים חיצוניים

* פס אקרובטיקה, באתר איגוד ההתעמלות בישראל
*תרגום חוקה בינלאומית, באתר איגוד ההתעמלות בישראל
*טרמפולינה ופס אקרובטיקה, באתר התאחדות ההתעמלות האירופית

* 
## הערות שוליים

קטגוריה:התעמלות
קווין צ'מברלין

**קווין צ'מברלין** (באנגלית: **Kevin Chamberlin**; נולד ב-25 בנובמבר 1963) הוא שחקן אמריקאי. הוא ידוע כשחקן תיאטרון, בשל תפקידיו במחזמר "Seussical" כהורטון ובקומדיה המוזיקלית "משפחת אדמס" כפסטר. על תפקידיו בתיאטרון קיבל שלושה פרסי טוני ושלושה פרסי דרמה דסק.

## ביוגרפיה
צ'מברלין נולד בבולטימור שבמרילנד, וגדל במורסטאון  שבניו ג'רזי. לאחר שסיים את לימודיו בתיכון, החל ללמוד משחק בבית הספר לאמנויות של אוניברסיטת ראטגרס בניו ברנזוויק, וקיבל תואר ראשון באמנות (B.F.A.) מהמוסד ב-1985. מאז שיחק בתיאטראות ברודוויי ובמספר רב של סרטים.

## קריירה
בשנת 1995 גילם את ויקטור בסדרת הדרמה "חדשות ניו יורק" ברשת CBS.

בשנת 2007 השתתף בסדרת הטלוויזיה "מצב נפשי" שירדה לאחר 8 פרקים מן המרקע, לצדה של לילי טיילור. השתתף גם בסרט הטלוויזיה "העמק של האור" לצד כריס קליין וגרטשן מול.

הוא כיכב בדמות ברטרם וינקל בסדרה "ג'סי" של ערוץ דיסני מ-2011 עד 2015, ובשנת 2016 שיחק בתפקיד אורח בסדרה "קיקיוואקה: מחנה קיץ" שמשמשת לה כהמשך.

בשנת 2020 שיחק בסרטו של ריאן מרפי "הנשף" שמבוסס על המחזמר באותו שם משנת 2016.

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:בוגרי אוניברסיטת ראטגרס
קטגוריה:אמריקאים שנולדו ב-1963
לוטה אנגברג

**לוטה אנגברג** (בשוודית: **Lotta Engberg**; נולדה ב-5 במרץ 1963) היא זמרת שוודית.

## ביוגרפיה
אנגברג נולדה במחוז נורבוטן שבשוודיה.

ב-1980 הופיעה לראשונה בשידורי SVT כחברה במקהלה, ולאחר מכן הייתה בעלת תפקיד קבוע בטלוויזיה.

היא ייצגה את שוודיה באירוויזיון 1987 בבלגיה עם השיר "Boogaloo", בעקבות זכייתה ב"מלודיפסטיבלן", התחרות השוודית המקדימה לאירוויזיון. באירוויזיון היא הייתה במקום ה-12 עם 50 נקודות.

בנוסף לכך היא השתתפה במלודיפסטיבלן שש פעמים נוספות הן כזמרת סולו והן כחלק מהרכב מוזיקלי.

ב-1989 נהייתה לחברה בלהקה "Lotta & Anders Engbergs orkester", אותה ייסדה ביחד עם בעלה, ב-1994 בעקבות גירושיה היא עזבה את הלהקה.

ב-1994 ייסדה את להקת "Lotta Engbergs" איתה הופיעה עד 2002.

ב-2001 התאחדה עם הזמרות אליזבת אנדריאסן וקיקי דניאלסון והם הקימו את הסופרגרופ "Kikki, Bettan & Lotta", ביחד איתם היא הופיעה בין היתר בתחרות הנורווגית לאירוויזיון "מלודי גראנד פיקס" ב-2003. ב-2004 הם התפרקו.

מ-2008 ועד 2011 הנחתה את שעשועון הלוטו בטלוויזיה "Bingolotto".

ב-2009 החלה להנחות את תוכנית המוזיקה "Lotta på Liseberg".

## קישורים חיצוניים

* 

קטגוריה:זמרות פופ שוודיות
קטגוריה:משתתפי מלודיפסטיבלן 1987
קטגוריה:משתתפי מלודיפסטיבלן 1988
קטגוריה:משתתפי מלודיפסטיבלן 1990
קטגוריה:משתתפי מלודיפסטיבלן 1996
קטגוריה:משתתפי מלודיפסטיבלן 2002
קטגוריה:משתתפי מלודיפסטיבלן 2012
קטגוריה:משתתפי אירוויזיון 1987
קטגוריה:נציגי שוודיה באירוויזיון
קטגוריה:שוודיות שנולדו ב-1963
קטגוריה:שוודים שנולדו ב-1963
סיסל

**סיסל** (שם מדעי: *Agave sisalana*; לעיתים ידוע גם כ**סיזל**) הוא מין ממשפחת האגבה, המגיע במקור מדרום מקסיקו, המגדל סיב קשיח המשמש לייצור מוצרים שונים, בהם חבלים, חוטים, נייר, בד, נעליים, כובעים, תיקים ושטיחים.

מהסיסל מפיקים סיבים הקרויים גם הם סיסל. הם מוצאים מתוך העלים באופן ידני או על ידי מכונות ייעודיות, ולאחר ניקוי וייבוש משמשים להכנת חבלים ומברשות. הייצור העיקרי של סיבי סיסל בעולם הוא בהודו, אינדונזיה, טנזניה ואפריקה שמדרום לסהרה.

## היסטוריה
תוצרי הסיסל יוצאו לראשונה לאירופה מנמל סיסל במדינת יוקטן ומכאן שם הצמח. בהתאם לכך גם היה מקובל שמקור הסיסל בחצי האי יוקטן. הבוטנאי הווארד סקוט גנטרי העלה את הסברה שמקור הסיסל בצ'יאפס, בהתאם למורשת של שימוש בו באזור.

בסביבות שנת 1834 הובא הסיסל לדרום פלורידה ושם הוא גדל פרא. בעקבות עליה בביקוש לסיבים לאחר שנת 1885, הועבר הסיסל מפלורידה למקומות רבים ברחבי העולם, בהם האיטי, מזרח אפריקה, אלג'יר, הודו והוואי. בשנות ה-40 של המאה ה-20 גודל הסיזאל באופן נרחב בקמפצ'ה, האיטי, קניה, טנגניקה, מוזמביק, טוגולנד, סנגל, ג'אווה וסומטרה. באותה תקופה היה מקובל שגידול הסיזאל כלכלי רק בחוות עם שטח של יותר מ-10 קמ"ר, גישה לכמויות גדולות של מים לניקוי התוצרת, כוח אדם זול ואמצעי תחבורה נוחים להעברת התוצרת לשוק.

## תיאור
הסיסל כולל שושנת עלים, של בין 75–150 עלים ירוקים כהים דמויי חרב שמגיעים לגובה של 0.75-1.5 מטר ורוחב של 10–15 סנטימטר. בקצה העלים קוץ באורך של 20–25 סנטימטר ועובי של כ-4–5 מילימטר. לעלים הצעירים יש מספר שיניים חדות בקצוותיהן אך אלו נעלמות בהתבגרות העלים. אורך החיים של הסיסל הוא בין 7–10 שנים ובתקופת חייו הוא מייצר בממוצע 200–250 עלים הראויים לתעשייה. לקראת סוף חייו גדל במרכז הסיסל מקל בגובה של 3–7 מטר המוציא ענפים עם פריחה צהובה. מהפרחים יוצאים בצלצולים ואז הצמח מת.

כל עלה כולל בממוצע כ-1,000 סיבים. הסיבים מהווים כ-4% ממשקל הצמח.

הסיסל הוא צמח טרופי או סוב-טרופי הגדל באופן מיטבי בטמפרטורה של 25 מעלות ומעלה.

## ישראל
ניסיון ראשון לגדל את הסיסל בנגב התקיים בשנת 1943, אך אלפי השתילים נבלו. בשנת 1947 הוקצו 10 דונם במשמר הנגב לגידול הסיסל. כן הוקמה משתלה ברעננה לשתילים עבור קיבוץ אורים ומשתלה נוספת ליד גדרה. לאחר הקמת מדינת ישראל נשלח יוסף ויץ להביא שתילי סיסל מקניה או ברזיל. מפני שנאסר על הוצאת השתילים מאותה מדינה הוא הבריח אותם, אך הם נבלו בבטן האונייה בה הוחבאו. בשנה שאחרי כן הצליחו להביא את השתילים לישראל.
בשנות ה-50 של המאה ה-20 ניטעו בנגב, בבקעת באר שבע, כ-15,000 דונם של צמחי סיסל, שיועדו לשמש לתעשיית חבלים ושקים. מטרת המיזם הממשלתי היה לפתח מקורות תעסוקה לעיירות הפיתוח שהוקמו באותה עת, דימונה, אופקים ונתיבות. הוקם אף מפעל לעיבוד הסיבים. המיזם נכשל מסיבות מסחריות בשנות ה-60 של המאה ה-20 וחלק משטחי הסיסל הוסבו ברבות השנים לשטחים חקלאיים רגילים, אך ריכוזים של אגבות עדיין קיימים בנגב.

עמודי תפרחות האגבות שנכרתו שימשו את חניכי תנועות הנוער בישראל כ"סֶנָדוֹת" לבניית מתקנים בפעילויותיהם.

## קישורים חיצוניים

* 

## הערות שוליים

קטגוריה:ערכים שבהם מתאר הטקסון אינו מתאים
קטגוריה:צמחים שתוארו ב-1838
קטגוריה:אספרגאים
צינון (דג)

**צִינוּן** (שם מדעי: *Polyprion*; משמעות השם מלטינית: "סנפירים גדולים", על שם סנפיר הגב הגבוה של הדג) הוא סוג של דגים הקרוב לדקר ובעבר נחשב לסוג במשפחת הדקריים אך כיום משויך למשפחה נפרדת - הצינוניים, צד הסוג *Stereolepis*.
## מאפיינים
לבני הסוג זה מפרש גבי גבוה שבו בין 3 ל-10 זיזי סנפיר גבי פרוקים, סנפירי חזה קצרים יחסית ולעיתים ציצות על סנפירי הגפיים. ראשם של דגים אלה רחב כמו של דקרים ולעיתים גם מוארך והעיניים מגודלות ועוזרות להם להתמצא בחשיכה. רובם נמצאים בעומקים גבוהים שלעיתים עולה על ק"מ אחד מתחת לפני הים. תפוצתם היא בין סלעים, רכסי הרים ימיים ומערות או בספינות נטושות.

כמו הדקרים דגי הצינון הם טורפים מהירים המאיצים לטרפם ממארב. הם ניזונים בעיקר מדגי גרם אחרים, סרטנאים ומסילוניות.

### מינים
* צינון אמריקני (*Polyprion americanus*)
* צינון אוקסיגניוס (*Polyprion oxygeneios*)

## קישורים חיצוניים

קטגוריה:בעלי חיים שתוארו ב-1817
קטגוריה:טקסונים שתוארו בידי לורנץ אוקן
קטגוריה:צינוניים
ליסה מארי פרסלי

**ליסה מארי פרסלי** (באנגלית: **Lisa Marie Presley**; 1 בפברואר 1968 – 12 בינואר 2023) הייתה זמרת-יוצרת אמריקאית, בתם של אלביס ופריסילה פרסלי. במהלך הקריירה שלה הוציאה פרסלי שלושה אלבומים.

## ביוגרפיה
ליסה מארי נולדה לאלביס ופרסילה פרסלי תשעה חודשים לאחר נישואיהם, והיא בתם היחידה. בשנת 1973 התגרשו הוריה.

בגיל תשע, לאחר מותו של אביה, הפכה ליורשת של עזבונו ביחד עם סבה וסבתה. לאחר מות סבה בשנת 1979 ומות סבתה בשנת 1980, הפכה ליסה ליורשת היחידה של אחוזת גרייסלנד. בשנת 2004 מכרה פרסלי 85% מההחזקות בחברת "אלביס פרסלי אנטרפרייזס" שהקימה אמה, המחזיקה באחוזת גרייסלנד ובזכויות על שמו ותמונותיו של אלביס פרסלי, בעסקה ששוויה כ-100 מיליון דולר.

## קריירה
באפריל 2003 הוציאה פרסלי את אלבום הבכורה שלה "To Whom It May Concern". האלבום הגיע למקום החמישי במצעד המכירות בילבורד 200 והגיע למכירות זהב ביוני 2003. פרסלי כתבה את המילים של כל השירים באלבום (למעט "The Road Between", אשר נכתב בשיתוף עם גאס בלייק) והייתה שותפה להלחנת כל השירים בו. הסינגל הראשון מהאלבום "Lights Out" הגיע למקום 18 במצעד R&R, ולמקום 16 בבריטניה. באלבום נכלל שיר בשם "Savior" שנכתב בשיתוף עם בילי קורגן מהסמאשינג פאמפקינס.

האלבום השני של פרסלי שיצא באפריל 2005, "Now What", הגיע למקום התשיעי במצעד של בילבורד. אלבומה השלישי "Storm & Grace" יצא במאי 2012.

### שיתופי פעולה בולטים
פרסלי ופט בנאטר ביצעו בשנת 2003 שיר של בנאטר במופע "VH1 Divas Duets" של ערוץ VH1 שהוקדש לקידום ארגון "VH1 Save The Music Foundation". בשנה זו הקליטה את השיר "לילה שקט, לילה קדוש" לאוסף של NBC. אמנים אחרים שהופיעו באוסף היו קיילי מינוג, קולדפליי, קארלי סימון, בוני רייט ומייקל בובלה.

בשנת 2006 יצא הסרט הדוקומנטרי אודות ג'וני ראמון מלהקת הפאנק "הראמונס". בסרט תועדה ליסה מארי במופע מחווה לראמון שנערך בשנת 2004, עם אמנים נוספים, ביניהם להקת "רד הוט צ'ילי פפרס".

בשנת 2007 חידשה את השיר In the Ghetto שביצע במקור אביה אלביס בשנת 1969. את השיר ביצעה ב"דואט" עם אביה במלאת 30 שנה למותו. ליסה מארי שרה אותו בתוכנית הטלוויזיה של אופרה וינפרי יחד עם מקהלת הגוספל של הארלם.

בשנת 2009 הופיעה עם הזמר ריצ'רד הולי בהופעה בלונדון. היא שרה את השיר "Weary" עליו עבדה עם הולי. השותפות התפתחה כך, שפרסלי כתבה מילים לשירים והולי הלחין אותם.

## חיים אישיים
פרסלי התגוררה בעיר סן פרנסיסקו. היא נישאה ארבע פעמים והביאה לעולם 4 ילדים:

ב-1988 נישאה למוזיקאי האמריקאי-יהודי דני קיאו. נולדו להם שני ילדים, השחקנית ריילי קיאו (נולדה ב-1989) ובנג'מין סטורם "בן" קיאו (נולד ב-1992), שמת ב-12 ביולי 2020 בגיל 27, וככל הנראה התאבד. דני קיאו המשיך לנגן בלהקתה גם לאחר פרידתם.

בשנים 1994–1996 הייתה נשואה בשנית לזמר מייקל ג'קסון.

היא הייתה מאורסת למוזיקאי ג'ון אוזאיקה, אך לא נישאה לו.

בשנים 2002–2004 הייתה נשואה בשלישית לשחקן ניקולס קייג', בנישואין שנמשכו לא יותר ממספר חודשים.

בשנים 2007–2021 הייתה נשואה למוזיקאי מייקל לוקווד, מנהלה המוזיקלי באותה עת, וממנו יש לה תאומות פינלי והארפר לוקווד (הבנות נולדו ב-2008). פרסלי ולוקווד התגרשו בשנת 2016. בפשיטה משטרתית על ביתם נמצאו במחשבו חומרים שהוגדרו כפורנוגרפיית ילדים, ובעקבות כך נשלחו בנותיהם התאומות למשפחת אומנה.

פרסלי נפטרה מדום לב ב-12 בינואר 2023 בגיל 54.

## קישורים חיצוניים

* 

* 
* 
* 

## הערות שוליים

קטגוריה:זמרות-יוצרות אמריקאיות
ליסה מארי
קטגוריה:אמריקאיות שנולדו ב-1968
קטגוריה:אמריקאים שנולדו ב-1968
קטגוריה:אמריקאים שנפטרו ב-2023
קטגוריה:אמריקאיות שנפטרו ב-2023
צנטרוסקימנוס אווסטוני

**צנטרוסקימנוס אווסטוני** (שם מדעי: *Centroscymnus owstonii*) הוא מין של כריש מצולות ממשפחת הישנוניים. הוא מצוי במרבית האוקיינוסים הטרופיים, הסובטרופיים והממוזגים בכל העולם ובעיקר סביב חופי יפן, אוסטרליה, ניו זילנד וגם במפרץ מקסיקו. הוא חי ונודד בעומקים גדולים אך סביב מדפי היבשה בעומק של 100–1,500 מטרים.

האורך המקסימלי של הכריש מגיע ל-121 סנטימטר. צבעו שחור או חום כהה-שחור והוא בעל סנפירים קצרים ובשרניים ובטן גדולה ועגולה. הזנב גבוה וחזק ובעל אונה אחת גבוהה מהשנייה ובעל זוג סנפירי גב בקצה הגב. הזימים קטנים וקרובים לסנפירי החזה והראש קטן ופחוס ומופנה כלפי מעלה כשהעיניים הגדולות ממלאות את חלקו הקדמי והפה הקטן מופנה מטה. הכריש בעל ראיית לילה מיוחדת העוזרת לו לראות בתנאי חשיכה.

זהו כריש נדיר שלא נראה לעיתים קרובות והוא התגלה לראשונה ב-1906 ביפן. כיום הוא מצוי בסכנת הכחדה במצב "פגיע". עם זאת בניו זילנד לא רואים בכריש מין מאוים.

## קישורים חיצוניים

## הערות שוליים

קטגוריה:טקסונים שתוארו בידי סמואל גארמן
קטגוריה:ישנוניים
קטגוריה:בעלי חיים שתוארו ב-1906
דאבור משטרוביץ'

**דאבור משטרוביץ**' (בקרואטית: **Davor Meštrović**; נולד ב-13 בנובמבר 1967) הוא עיתונאי ומנחה טלוויזיה קרואטי.

## ביוגרפיה
משטרוביץ' נולד בזאגרב.

הוא בוגר לימודי פילוסופיה וספרות השוואתית באוניברסיטת זאגרב, בהיותו סטודנט החל לעבוד ברדיו של זגרב.

ב-1990 החל לעבוד ב-HRT, רשת הטלוויזיה הציבורית של קרואטיה וב-1992 החל להגיש את תוכנית הבוקר "בוקר טוב קרואטיה".

ב-1997, 1998 ו-2003 הגיש את תוצאות הניקוד של קרואטיה באירוויזיון.

ב-2002 החל להיות חבר באגודת העיתונאים של קרואטיה.

ב-2003 הנחה את "Dora" התוכנית הקרואטית לבחירת נציגות קרואטיה לאירוויזיון.

ב-2006 התארח בפרק של הדרמה היומית "Obicni ljudi".

ב-2007 הופיע בתפקיד עצמו בקומדיית המצבים "Bitange i princeze" העוסקת בחמישה חברים הגרים ביחד באותו בניין, עלילת התוכנית דומה לזו של קומדיית המצבים האמריקאית חברים.

ב-2010 התמודד ב-"Zvijezde pjevaju", הגרסה הקרואטית של התוכנית "Just the Two of Us" בה מפורסמים שאינם מתחום המוזיקה מנסים את יכולות השירה שלהם.

ב-2011 הופיעה בתוכנית הקומדיה "Stipe u gostima".

## קישורים חיצוניים

* 

קטגוריה:מנחי טלוויזיה קרואטים
קטגוריה:עיתונאים קרואטים
קטגוריה:קרואטים שנולדו ב-1967
אוליבר טוויסט (סדרת הנפשה)

**אוליבר טוויסט** (באנגלית: **Saban's Adventures of Oliver Twist**) היא סדרת הנפשה צרפתית-אמריקאית לכל המשפחה, שהופקה על ידי Saban Entertainment ו-Saban International Paris, אשר מבוססת על רומן בעל אותו שם שנכתב על ידי צ'ארלס דיקנס. 

הסדרה שודרה במקור בארצות הברית בסינדיקציה בדיבוב אנגלי, החל מ-1 בפברואר 1996 עד 12 בפברואר 1997, ואילו בצרפת היא שודרה בדיבוב צרפתי בערוץ TF1. בישראל הסדרה שודרה בדיבוב לעברית בערוץ הילדים ולאחר מכן בערוץ Fox Kids, החל משנת 1997 עד שנת 2000. לסדרה הופקה עונה אחת בעלת 52 פרקים באורך 26 דקות. 

## תקציר העלילה
הסדרה מבוססת על הרומן "אוליבר טוויסט", כאשר בה הדמויות מואנשות לחיות. הסדרה מתרחשת בלונדון במהלך המאה ה-19, ומתחילה כאשר אוליבר בורח מבית יתומים ופוגש את פרחח החמקמק, איתו הוא הולך לפייגן, בוס של כנופיה קטנה. בשביל להישאר בכנופיה, אוליבר מוכרח להוכיח את עצמו. באותו זמן המנהל של בית היתומים מנסה להחזיר את אוליבר חזרה אליו. במהלך הסדרה אוליבר וחבריו, פרחח החמקמק וצ'רלי בייטס, עוברים הרפתקאות שונות ועושים הכל בשביל למצוא את אמא של אוליבר.

## דמויות
* **אוליבר טוויסט** - כלב. יתום שברח מבית היתומים. מנסה למצוא את אמו.
* **פרחח החמקמק** - ארנב. ערמומי בעל הרבה רעיונות.
* **צ'רלי בייטס** - חזיר. טיפוס נינוח בעל חמדנות לאכול.
* **ננסי** - חתולה. אדיבה וחביבה. חולמת להיות שחקנית.
* **הנסיכה אנושקה** - כלבה. נסיכה רוסית.
* **פייגן** - שועל. בוס של כנופיה קטנה.
* **המנהל** - זאב. בעל בית היתומים שממנו אוליבר ברח. שולח פעמים רבות את סקראץ' וסניף לתפוס את אוליבר ואת חבריו.
* **סקראץ' וסניף** - שני חתולים שעובדים אצל המנהל.
* **בילי סייקס** - דוב חום. מאיים, סוחט ומפחיד כדי להרוויח כסף.

## מדבבים
בימוי הדיבוב העברי בשנת 1997 נעשה על ידי סיון שביט, ואילו בשנת 2000 נעשה על ידי שרית וינו-אלעד. הדיבוב העברי הופק על ידי נטע בן צבי.

בנוסף דיבבו בדיבוב העברי אביטל פסטרנק, אלברט כהן, אלי לולאי, אפי בן ישראל, דלית שחף ויורם יוספסברג.

## ראו גם
* אוליבר טוויסט

## קישורים חיצוניים

* 

קטגוריה:אוליבר טוויסט
קטגוריה:סדרות הנפשה אמריקאיות
קטגוריה:סדרות הנפשה צרפתיות
קטגוריה:ערוץ הילדים: תוכניות רכש
קטגוריה:סדרות קומדיה אמריקאיות
קטגוריה:סדרות טלוויזיה אמריקאיות שעלו לשידור בשנת 1996
קטגוריה:סדרות טלוויזיה המבוססות על ספרים
קטגוריה:פוקס קידס: תוכניות וסדרות
קטגוריה:ג'טיקס: תוכניות וסדרות
קטגוריה:סבן אנטרטיינמנט: תוכניות וסדרות
צינון אמריקני

**צִינוּן אָמֵרִיקָנִי** או **צינון אטלנטי** (שם מדעי: *Polyprion americanus*) הוא מין של דג גרם ממשפחת הצינוניים החי ברחבי האוקיינוס האטלנטי, מערב האוקיינוס ההודי ודרום-מזרח האוקיינוס השקט. הוא רגיל לחיות בעומקים גבוהים שבין 40 ל-600 מטרים מתחת למים, במקרים רבים במערות או ספינות טבועות. כמו כן הוא משוטט סביב הסלעים של קרקעית הים. דג זה נפוץ לעיתים בחופי ישראל.

הצינון דומה במראהו לדקר ובעבר השתייך למשפחת הדקריים, אם כי ישנם כמה הבדלים קטנים במבנה השלד ומבנה הזימים. זהו דג גדול שיכול להגיע לאורך 210 סנטימטר ולמשקל של עד 100 ק"ג. הדג בעל קשקשים בצבע אפור כהה-חום עם סנפירי חזה בעלי זיזים פרוקים בולטים, בעל ראש גדול ועיניים גדולות בעלות קרום המותאם לראייה באפלה ובעל זנב גדול ושרירי העוזר לו להאיץ אחרי טרף. ראש הצינון גדול והלסת הכבדה יכולה להיפער קדימה כדי לבלוע טרף שהוא מוצא.

דג זה משוטט בתחומי האפלה באזורים שונים וצד מינים של סרטנאים, סילוניות ודגים אחרים. הצינון יעדיף לחכות לטרף ממארב ואז לשאוב אותו במהירות ללועו. הדגים הבוגרים הם יחידאים למעט בעונת הרבייה אז הם נודדים יחדיו לחופים כדי להשריץ. הצעירים מתגודדים יחדיו למטרות הגנה.

זהו דג מאכל מסחרי שאת בשרו אפשר לאכול הן טרי והן קפוא. הוא נידוג גם כדיג ספורט.

## קישורים חיצוניים

* 

## הערות שוליים

קטגוריה:בעלי חיים שתוארו ב-1801
קטגוריה:טקסונים שתוארו בידי מרקוס אליעזר בלוך
קטגוריה:צינוניים
קטגוריה:מגה-פאונה ימית
נבחרת פורטוגל בכדורגל נשים

**נבחרת פורטוגל בכדורגל נשים** מייצגת את פורטוגל בתחרויות כדורגל נשים בינלאומיות ומנוהלת על ידי התאחדות הכדורגל של פורטוגל. 
## היסטוריה
מאז הקמתה ב-1981 לא הצליחה הנבחרת להעפיל לטורניר גדול כלשהו עד שנת 2017, אז העפילה הנבחרת לראשונה לאליפות אירופה. בטורניר זה הצליחה הנבחרת להעפיל לשלב הבתים, אך הודחה בשלב זה כשסיימה אחרונה בבית, עם ניצחון אחד לשני הפסדים. הנבחרת מתחרה בגביע אלגארבה משנת 1994, כשהישג השיא שלה היה בשנת 2018, כשסיימה במקום השלישי.

## כל [[גביע העולם בכדורגל לנשים|גביעי העולם]]
*1991 עד 2019 – לא העפילה
*2023 – שלב הבתים

## כל [[אליפות אירופה בכדורגל נשים|אליפויות אירופה]]
*1984 עד 2013 - לא העפילה
*2017 - שלב הבתים
*2022 - שלב הבתים
* 2025 - שלב הבתים

## כל [[גביע אלגארבה|גביעי אלגארבה]]

## קישורים חיצוניים

* 

## הערות שוליים

קטגוריה:פורטוגל: כדורגל
פורטוגל
כדורגל
יחסי מונקו–צ'ילה

**יחסי מונקו–צ'ילה** הם היחסים הדיפלומטיים הרשמיים שבין **[[מונקו|נסיכות מונקו]]** לבין **[[צ'ילה|הרפובליקה של צ'ילה]]**.

## היסטוריה
היחסים בין המדינות כוננו ב-1918 בזכות אמנה בין צרפת למונקו. בשנת 1960 נפתחה הקונסוליה המונגאסקית בעיר ולפראיסו שבמונקו ובכך כוננו יחסים קונסולריים בין שתי המדינות דה פקטו.

ב-2014 ביקר בצ'ילה אלבר השני, נסיך מונקו, זהו היה הביקור רם הדרג הראשון שנערך בכל תולדות היחסים בין שתי המדינות.

## נציגויות דיפלומטיות
* מונקו אינה מיוצגת בצ'ילה בדרג השגרירות אלא באמצעות מסדרון שנמצא בשגרירות הצרפתית בסנטיאגו דה צ'ילה, בירת המדינה. מונקו מיוצגת בצ'ילה בדרג הקונסולרי באמצעות שתי קונסוליות שהיא מחזיקה בערים סנטיאגו דה צ'ילה, וולפראיסו.
* צ'ילה אינה מיוצגת במונקו בדרג השגרירות אלא באמצעות השגרירות הצ'יליאנית בפריז, בירת צרפת הסמוכה, האמונה גם על מונקו. צ'ילה מיוצגת במונקו בדרג הקונסולרי באמצעות קונסוליה רשמית שהיא מחזיקה בעיר המדינה.

## הערות שוליים

קטגוריה:ערכים ללא קטגוריות פיזיות - יחסי חוץ
גרייט וול ווליקס C30

**גרייט וול ווליקס C30** (באנגלית: **Great Wall Voleex C30**) הוא רכב סאבקומפקט שיוצר על ידי חברת גרייט וול מוטורס הסינית בשנים 2010–2016.

## היסטוריה
בתוך עשרה חודשים מתחילת הייצור פרסמה גרייט וול מוטורס כי נמכרו כבר 100,000 יחידות של הרכב.

הרכב זכה בפרס "רכב הנוסעים הקומפקטי של השנה בסין" לשנת 2010.

הרכב זכה בחמישה כוכבי בטיחות במבחן הבטיחות הסיני שנערך לרכב בפברואר 2011, וקיבל אישור בטיחות מהאיחוד האירופי בדצמבר 2011.

הרכב מאיץ מ-0 ל-100 קמ"ש בתוך 11.3 שניות.

## קישורים חיצוניים

* 

## הערות שוליים

קטגוריה:מכוניות משפחתיות
Voleex C30
קטגוריה:דגמי מכוניות שהושקו ב-2010
קטגוריה:כלי רכב המיוצרים בסין
סמוצ'ה

**סְמוֹצֶ'ה - ביוגרפיה של רחוב יהודי בוורשה** הוא ספר מאת בני מר המתאר את ההווי היהודי ברחוב סמוצ'ה שבוורשה בתקופה שלפני מלחמת העולם השנייה. בספר נעשה ניסיון להקים לתחייה במילים רחוב יהודי בוורשה שנמחה לחלוטין בשואה, באמצעות שברי ידיעות השאובות מתוך עיתונות התקופה ומן הספרות, תעודות, עדויות שבעל פה ותצלומים. הספר מתאר את השינוי שעברו תושבי הרחוב בחלקה הראשון של המאה ה-20. הספר יצא לאור בשנת 2018 בהוצאת מאגנס.

בני מר, המחבר, מעביר הרצאות בנושא הספר, במסגרת תוכנית של אוניברסיטת תל אביב ובית התפוצות.

## הספר
הספר מהווה מחקר מקיף שבוצע באמצעות שברי ידיעות מעיתונות התקופה, טקסטים ספרותיים, עדויות שבעל פה ותצלומים, על החיים היהודיים ברחוב סמוצ'ה בוורשה - בו התגוררו רבבות יהודים בתקופה שבין שתי מלחמות העולם ומעבד את המחקר לתמונה חיה עשירה ואנושית של רחוב יהודי מרכזי, צפוף ועני למדי, בשכונה יהודית של ורשה שחיו בו אלפי משפחות, פעלו בו בעלי-מלאכה קטנים, רחשו בו חדרים ותיאטראות, ששפתו הייתה יידיש, ושלצד הוויה מסורתית אדוקה רווחה בו גם התנהלות חילונית ופרחו בו תנועות אידאולוגיות.

כל אחד מחמשת הפרקים הראשונים בספר עוסק בבניין ספציפי או בחלק מסוים של הרחוב. פרקים נוספים עוסקים בהיבטים של הרחוב לפי נושאים: הילדים והנוער היהודי, יחסי יהודים-פולנים וסופרים יהודים. כרקע לאירועים המתוארים בספר, משמשים קטעי עיתון שתיארו את האירוע בזמן אמת.

סגנון הספר בולט בבחירת המחבר שלא להתמקד בדמות אחת או בפרשייה מסוימת, אלא ממפה בשיטתיות רחוב שלם לאורך תקופה של כמה עשרות שנים, בשפה פרוזה מנוקדת בהומור. לאורך הספר מוטמעים קטעי עיתונות עסיסיים לצד קטעי ספרות.

חוקר הספרות מתן חרמוני, אשר בחר את **סמוצ'ה** ל"ספר השנה" שלו, מתאר: .

הרקע לכתיבת הספר היה שיר אידישאי "מיין שוועסטער חיה", שהבית הראשון בו עסק ברחוב סמוצ'ה:
:צַמּוֹת שְׁחֹרוֹת לַאֲחוֹתִי, לְחַיָּה,
:הָיוּ לָהּ שְׁתֵּי עֵינַיִם יְרֻקּוֹת.
:וְהִיא גִּדְּלָה אוֹתִי וְאֶת אַחַי אָז
:בַּמַּדְרֵגוֹת שֶׁל **סְמוֹצֶ'ה**, הַחוֹרְקוֹת.

## תרגומים
הספר תורגם לצרפתית בידי ז'יל רוזייה ב-2021, ויצא לאור בהוצאת l'Antilope.ב-2025 תורגם הספר לפולנית בידי פיוטר פז'ינסקי, ויצא בהוצאת Wydawnictwo Czarne.

## ראו גם
* רחוב נאלבקי

## קישורים חיצוניים
* סקירת הספר באתר הוצאת מאגנס
* 
* 
* 
* 
* 
* 
* 

## הערות שוליים

קטגוריה:יהדות ורשה
קטגוריה:ספרי הוצאת מאגנס
קטגוריה:ספרים בעברית
קטגוריה:ספרי היסטוריה
קאדילק מודל 30

**קאדילק מודל 30** (באנגלית: **Cadillac Model Thirty**) היא מכונית משפחתית פתוחה בסגנון מכונית עידן פליז מסוג "Touring car"  (בין השנים 1913–1914 יוצרו גם מכוניות סגורות), בתצורה עיקרית "טורפדו" , תוצרת חטיבת הרכב היוקרתי קאדילק, חברת בת של ג'נרל מוטורס האמריקאי, אשר יוצרה בין השנים 1909–1914.

## תצורות
* טורפדו  (תצורה עיקרית: "open Touring", תצורה נוספת: "Demi-Tonneau".)
* רודסטר בתצורות: 3-4 נוסעים.
* קופה.
* סדאן (עם גג קבוע).

## "קאדילק מודל 30"
* יוצרו 66,946 יחידות.
* דגמי "קאדילק מודל 30" התבססו על דגם "קאדילק מודל G" שיוצר בשנת 1907.
* עד שנת 1913 דגמי "קאדילק מודל 30" היו מכוניות פתוחות, ובין השנים 1913–1914 נבנו גם בתצורת סדאן, עם גג קבוע.
* מנוע קדמי.
* מנוע בנזין.
* סוג הנעה: הנעה אחורית.
* מערכת היגוי: מימין.
* דגמי "קאדילאר מודל 30" שירתו בצבא ארצות הברית (ראו תמונות).

### מחירים ומכירות
* בשנת 1909 מחיר היחידה עמד על 1,400 דולר, יוצרו 5,903 יחידות.
* בשנת 1910 מחיר היחידה נע בין 1,600-3,000 דולר, יוצרו 8,008 יחידות.
* בשנת 1911 מחיר היחידה נע בין 1,700-3,000 דולר, יוצרו 10,019 יחידות.
* בשנת 1912 מחיר היחידה נע בין 1,700-3,000 דולר, יוצרו 13,995 יחידות.
* בשנת 1913 מחיר היחידה נע בין 1,800-3,250 דולר, יוצרו 15,018 יחידות.
* בשנת 1914 מחיר היחידה נע בין 1,975-3,250 דולר, יוצרו 14,003 יחידות.

## תמונות

קובץ:1911 Cadillac Model 30 Fore-door Touring, front right.jpg | "קאדילק מודל 30", שנת 1911
קובץ: 1911 Cadillac Model 30 Fore-door Touring, rear right.jpg | "קאדילק מודל 30", שנת 1911
קובץ: 1910 Cadillac Model 30 (9762705941).jpg| "קאדילק מודל 30", שנת 1910
קובץ:1909 Cadillac Model 30 (2532601027).jpg | "קאדילק מודל 30", שנת 1909
קובץ:1912 Cadillac Model 30 California Automobile Museum 26.jpg | "קאדילק מודל 30", שנת 1912
קובץ: Cadillac 1911 Model 30 Demi Tonneau.jpg| "קאדילק מודל 30", שנת 1911
קובץ: Cadillac 1909 Model 30 Touring Car.jpg | "קאדילק מודל 30", שנת 1909



קובץ:Cadillac Model 30 with a mounted Browning automatic, "Balloon destroyers" Glidden tour LCCN2014688370 (cropped).jpg | "קאדילק מודל 30" בשרות צבא ארצות הברית במערך ההגנה האווירית
קובץ:Davidson anti-aircraft military car 1909.jpg | "קאדילק מודל 30", שנת 1909 בשרות צבא ארצות הברית במערך ההגנה האווירית



קובץ:Cadillac 1911-0131.jpg | פרסומת ל"קאדילק מודל 30", שנת 1911


## ראו גם
* קאדילק
* קאדילק סוג 51

## קישורים חיצוניים

* 
* 

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:מכוניות קופה
מודל 30
קטגוריה:דגמי מכוניות שהושקו ב-1909
קטגוריה:מכוניות אמריקאיות
קטגוריה:מכוניות סדאן
קטגוריה:כלי רכב צבאיים אמריקאיים
נובל M14

ה**נובל M14** (באנגלית: **Noble M14**) הוא רכב שיוצר על ידי חברת "Noble Automotive" והוצג לראשונה בשנת 2004 בתערוכת הרכב הבריטית הבינלאומית.

## מבנה
לרכב מנוע 3 ליטר V6 עם 6 מהירויות ידני ושני מגדשי טורבו, והוא מייצר 400 כוחות סוס.

לרכב יחס כח-משקל של 363 כוחות סוס לטון. הוא מאיץ ל-97 קמ"ש תוך 4.3 שניות, עם מהירות מרבית של 306 קמ"ש.

## היסטוריה
הרכב היה אמור להתחרות בפורשה 911 ובפרארי F430, ולעלות 75,000 ליש"ט, אך לאחר תצוגות הבכורה שלה החליט מעצב הרכב, לי נובל, כי התמורה שלה אינה שווה את המחיר שהיא עולה משום שהרכב אינו מתקדם מספיק ביחס למה שהוא מסוגל, והחליט שלא להוציא את הרכב למכירה, אלא להתקדם לייצר את ה"נובל M15".

עם זאת, ה"נובל M14" הופיעה בכל זאת במספר משחקי וידאו, ביניהם "Test Drive Unlimited", "Burnout Revenge" ו"Project Gotham Racing 3".

## קישורים חיצוניים

## הערות שוליים

קטגוריה:מכוניות ספורט
קטגוריה:כלי רכב שהושקו ב-2004
קטגוריה:כלי רכב בריטיים
גרגורי ג'אגנבורג

**גרגורי "גרג" ג'אגנבורג** (באנגלית: **Gregory "Greg" Jagenburg**; נולד בשנת 1957) הוא שחיין עבר אמריקאי, הוא אלוף עולם (קאלי 1975) וסגן אלוף העולם (ברלין 1978) במשחה ל-100 מטר פרפר.

## ביוגרפיה
### 1975
#### אלוף עולם
באליפות העולם שנערכה בקאלי, קולומביה ביולי 1975 זכה ג'אגנבורג בשתי מדליות זהב, במשחה ל-100 מטר פרפר בשיא אליפות חדש של 55.63 שניות, לפני רוג'ר פיטל ממזרח גרמניה (56.04 שניות) ובן ארצו ביל פורסטר (56.07 שניות) ובמשחה שליחים 4x100 מטר מעורב ביחד עם ג'ון מרפי, ריק קוללה ואנדי קואן בשיא אליפות חדש של 3:49.00 דקות, לפני מערב גרמניה (3:51.85 דקות) ובריטניה (3:52.80 דקות). נוסף לכך, הוא סיים מבמקום רביעי במשחה ל-200 מטר פרפר בתוצאה של 2:02.97 דקות.

במשחקים הפאן אמריקאיים שנערכו במקסיקו סיטי, מקסיקו באוקטובר אותה שנה הוא זכה בשתי מדליות, זהב וכסף. מדליית זהב במשחה ל-200 מטר פרפר בתוצאה של 2:03.42 דקות, לפני סטיב גרג בן ארצו (2:04.06 דקות) ומדליית כסף במשחה ל-100 מטר פרפר בתוצאה של 56.13 שניות, אחרי בן ארצו 
מייק קרינגטון (56.09 שניות).

### 1978
באליפות העולם שנערכה בברלין, מערב גרמניה בשנת 1978 זכה ג'אגנבורג במדליית כסף, במשחה ל-100 מטר פרפר בתוצאה של 55.26 שניות, אחרי בן ארצו ג'ו בוטם שקבע שיא אליפות חדש 54.30 שניות ולפני פר ארווידסון משוודיה (55.38 שניות) ולא הצליח להגן על תוארו.

## קישורים חיצוניים

* Swimming - Greg Jagenburg, באתר The Sports 

קטגוריה:שחייני פרפר
קטגוריה:אלופי עולם בשחייה
קטגוריה:אמריקאים שנולדו ב-1957